“Bɔ́n bə́ Ísraɛ̂l bâyi lóŋ mīńkán nâ: mod ósə á mgbág etsíg bítá dzíé a tɔá fə á məndə̌m yā mə̄ndá mə́ bod móé. Bâyi lóŋ mīńkán míte mǎn ńtíé nālí, bə́ kɔ̂dan ndá bikóán á nyɔ́l. 3Ébá báyi tɔbɔ á mə̄kwí mə́ ńló dzóbo: ḿfág yǎ ńnam kídí etsíg bitá yā ńkān mvóg Yūda, anə́ miǹkunda myábá mí nə́, etɔŋ ńtómbā bɔ́n bə́ Yúda dzwé nâ: Nashôn ndómán Aminadâb; 4ǹkunda wóé, bə́ láŋ bod: bakúda məwóm zamgbál ai bə́nyi ai miǹtɛd mísaman . 5Ébá báyi tság ai ǹkán wóé, ndá bod Isakâr, etɔŋ ńtómbā yā bɔ́n bə́ Isakâr dzwé nâ Netanel, ndómán Suâr; 6ǹkundǎ bod wóé, bə́ láŋ bod bakúda məwóm mə́tán ai bə́nyi ai miǹtɛd mínyi . 7Ndá bod Zabulón, etɔŋ ńtōmbā yā bɔ́n bə́ Zabulón dzwé nâ Eliav, ndómán Hélôn ; 8ǹkundǎ bod woe, bə́ láŋá bod bakúda məwóm mə́tán ai zamgbál ai miǹtɛd mínyi . 9É bǒd yā bə́ láŋ á ńkān Yúda bə́ nə bakúda ǹtɛd ai məwóm mwom ai bə́saman ai miǹtɛd mínyi , ḿbɔ̄ hḿ báyi tádí tíe ai dulu nə́ bákódō á mīńkán. 10Ḿfág yā miǹkiɛ́, etsíg bítá yā ńkān Rúben anə́ miǹkunda myábán mí nə́, etɔŋ ńtōmbā yā bɔ́n bə́ Rúben dzwé nâ: Elisûr, ndómán Shedeûr; 11á ńkunda wóé, bə́ láŋ bod bakúda məwóm mə́nyi ai bə́saman ai miǹtɛd mítan . 12Ébá bálóŋ mīǹkán á mgbá dzīē: Mvóg Simeón, etɔŋ ǹtomba yā bɔ́n bə́ Simeón dzwé nâ Shelumiel, ndómán Surishadái;